Meinhof estudió filosofía, pedagochía, sociolochía y alemán en a Universidat de Marburg en 1955/56. En 1957 cambeo d'universidat y continó os suyos estudeos en a Universidat de Münster a on que coincidió con o filosofo Manuel Sacristán (qui dimpués traduciría y editaría os suyos textos) y pasó a fer parti d'o Movimiento d'Estudiants Socialistas (Sozialistischer Deutschen Studentenbund). Poco dimpués s'implicó en o movimiento antinucleyar d'o suyo país esfendendo as suya ideyas dende a redacción d'a revista politica Konkret, vinclata a la cucha radical. Se casó con o comunista Klaus Rainer Röhl en 1961 y tenió dos fillas cheminucas, Bettina y Regine, o 21 de setiembre de 1962.